tomron87/hebrew-wikipedia-sentences-corpus huggingface dataset:
לקראת סוף העשור התחיל עידן הזרים הרשמי בכדורגל הישראלי: כל קבוצה הורשתה להחתים שני זרים.
בית"ר תל אביב החתימה את השניים הראשונים: קרלוס קאמינו ודיילי ואלדז.
בשנת 1990 הושגה אליפות היסטורית לשכונה בתוך עיר, עת בני יהודה זכתה באליפות הראשונה בתולדותיה.
ב-1991, לראשונה בתולדות המדינה, הופסקה הליגה ליותר מחודש בגלל מלחמת המפרץ.
ב-1994 הושגה האליפות המרשימה אי פעם של קבוצה ישראלית.
מכבי חיפה, עם אחד הסגלים המרשימים בהיסטוריה של הכדורגל הישראלי, שכלל בין היתר את אייל ברקוביץ', ראובן עטר, אלון חזן ואלון מזרחי, סיימה את הליגה הארוכה (39 מחזורים) ללא אף הפסד ועם 28 ניצחונות, 11 תוצאות תיקו ו-97 שערי זכות.
קבוצה זו נבחרה ל"קבוצת היובל" בסקר שערך ערוץ הספורט.
בשנת 1995 נחשפה פרשה חדשה של הימורים בלתי חוקיים בכדורגל.
כמו כן, לראשונה מתבצעת רוטציה בראשות ההתאחדות לכדורגל ונציג מכבי, עזריקם מילצ'ן, הפך לראשונה ליו"ר ההתאחדות.
נציגי מכבי ממשיכים לכהן כיושבי ראש עד היום.
בעונת 1999 עלתה לראשונה קבוצה ישראלית, מכבי חיפה, לרבע גמר אירופי, גביע המחזיקות בעונתו האחרונה.
חיפה הדיחה את פ.ס.ז' ואת ס.וו ריד והודחה ברבע הגמר על ידי לוקומוטיב מוסקבה.
בשנת 1999 זכתה הפועל חיפה באליפות היסטורית ושחקן זר נבחר לראשונה לתואר שחקן השנה (ג'ובאני רוסו).
בסוף עונת 1999 עבר אייל ברקוביץ' מווסטהאם יונייטד לסלטיק תמורת שבעה מיליון פאונד (כתשעה מיליון אירו) ושבר את שיא סכום העברה על שחקן ישראלי בכל הזמנים, ובנוסף שבר את שיא העברות ששילם מועדון סקוטי (נכון לשנה זו) על שחקן אחד.
בעונת 1999/2000 הוחלט על שינוי במערך הליגות בישראל והיא הייתה העונה הראשונה של הליגה הבכירה בישראל בשם "ליגת העל", ושמה הקודם "הליגה הלאומית" ניתן לליגת המשנה שעד אז נקרא "הליגה הארצית" – שעבר להיות שמה של הליגה השלישית.
כמו כן הליגה הוקטנה ל-12 קבוצות על מנת להגביר תחרותיות.
בשנת 2000 עבר חיים רביבו לקבוצה הטורקית פנרבחצ'ה וזכה איתה באליפות, תוך כיבוש 16 שערים, בישול 22 וזכייה בתואר הכדורגלן הזר הטוב ביותר בטורקיה.
עונה לאחר מכן, הפך לישראלי הראשון שמשחק בליגת האלופות, ואף כבש שער, השער היחיד שהקבוצה כבשה בטורניר.
בעונת 2000/2001 זכתה מכבי כפר כנא בגביע הטוטו של הליגה השלישית, והפכה לקבוצה הראשונה מהמגזר הערבי שזכתה בתואר כלשהו, וב-2004 זכתה קבוצת בני סכנין בגביע המדינה והייתה לראשונה מהמגזר שזוכה בתואר בכיר.
בשנת 2002, בעקבות אירועי האינתיפאדה השנייה ובפרט הפיגוע בסי-פוד מארקט, אסרה אופ"א על קיום משחקים בינלאומיים בישראל עד תום אירועי הדמים, וקבוצות ישראליות נאלצות לארח מחוץ לגבולות ישראל.
באותה עונה עלתה לראשונה קבוצה ישראלית, מכבי חיפה, לשלב הבתים של ליגת האלופות.
חיפה הביסה בתוצאה 0–3 את מנצ'סטר יונייטד, סיימה שלישית בבית, והודחה לגביע אופ"א.
בשנת 2006 התרחשה פרשיית הטיית משחקים חמורה בבאר שבע שהביאה להוצאתן של הליגה הלאומית והליגה הארצית מטפסי הטוטו עד להודעה חדשה.
באותה שנה זכתה מכבי חיפה באליפות שלישית ברציפות ושברה שיא פער מהסגנית: 16 נקודות.
בשנת 2008 זכה לראשונה שחקן זר (סמואל יבואה) בתואר מלך שערי הליגה.
בשנת 2009 ההתאחדות לכדורגל החליטה על שיטת הקיזוז בליגות המקצועניות, אשר בה בסוף העונה הסדירה קבוצות הליגה יחולקו ל-3 קבוצות פלייאוף ומספר הנקודות של כל קבוצה יחולק בשתיים.
כמו כן על הגדלת מספר הקבוצות בליגה הראשונה ובליגת המשנה מ-12 ל-16 קבוצות, וביטול הליגה הארצית (כך שליגה א' חזרה להיות הליגה השלישית בישראל).
בשנת 2011 בוטלה שיטת הקיזוז.
כמו כן באותה שנה בוטל ה"פלייאוף האמצעי" שגרם ל"משחקי סוף עונה" בליגות הראשונות – משחקים בהם היה רק מאבקי מיקום כספיים, כיוון שהקבוצות בפלייאוף זה ידעו שאינם יכולות לרדת ליגה ואינם יכולות לזכות באליפות ולכן הספורטיביות נפגעה לטענת המבקרים.
משנה זו הליגות התחלקו לשתי קבוצות פלייאוף (עליון ותחתון) בלבד.
העשור שני של שנות ה-2000
בעונת 2011/2012 זכתה עירוני קריית שמונה באליפות ראשונה והפכה לאלופה הצפונית ביותר בתולדות המדינה ולאלופה הראשונה אחרי 29 שנה שלא הגיעה מאחת מ- הערים הגדולות.
לקראת עונת 2012/2013 הוחלט על הקטנת הליגה הראשונה בחזרה ל-14 קבוצות להעלאת התחרותיות בליגה.
בשנת 2015 זכתה מכבי תל אביב באליפות שלישית ברציפות, בנוסף לזכייתה בגביע המדינה ובגביע הטוטו, והפכה לקבוצה הישראלית הראשונה שזוכה בטרבל מקומי.
בשנת 2016 הפועל באר שבע זכתה באליפות לראשונה אחרי 40 שנה.
באותה עונה שבר ערן זהבי את שיא השערים של שחקן לעונה אחת כשכבש 35 שערים בעונה ושבר את שיאו הקודם של ניסים אלמליח שעמד על 30 שערים בעונה אחת.
בנוסף לזאת, בסוף העונה נמכר זהבי ממכבי תל אביב לגואנגג'ואו R&F מהליגה הסינית תמורת סכום שמוערך בכשמונה מיליון אירו, הסכום הגבוה ביותר שניתן לקבוצה ישראלית על שחקן, ובפרט על שחקן ישראלי.
החל מעונת 2016/2017, הקבוצות הורשו לרשום שישה זרים בליגה (אך מותר שחמישה יהיו בהרכב הקבוצה בכל רגע נתון).
"גביע ארץ ישראל" הראשון נוסד בידי הבריטים בשנת 1922, בשנתו הראשונה השתתפו בו רק קבוצות צבאיות והזוכה הראשונה הייתה קבוצת הגדוד הלנקשיירי.
בחמש השנים הבאות, עד 1927, זכתה בו קבוצת חיל האוויר המלכותי שישבה ברמלה וכונתה בעיתונות העברית "המעופפים רמלה".
ב-1923 השתתפה בו לראשונה קבוצה עברית, מכבי תל אביב, ובשנים הבאות הצטרפו גם הפועל חיפה, מכבי חשמונאי ירושלים, מכבי פתח תקווה, ומכבי חיפה אך הן היו מיעוט מול הקבוצות הבריטיות.
ב-1923 הקימה הסתדרות "מכבי" בארץ ישראל גביע מקביל שיועד לקבוצות מכבי ונקרא "מגן שמשון".
לאחר קום ההתאחדות לכדורגל ב-1928 היא לקחה לידיה את ניהול המשחקים כשגם הקבוצות הבריטיות הצטרפו לתחרות ואף זכו בו פעמיים, כשיתר הזוכות עד לקום המדינה היו עבריות.
ב-1943 ו-1945 כונה הגביע "גביע המלחמה" כיוון ששוחק תחת קיומה של מלחמת העולם השנייה.
לאחר קום המדינה שינה הגביע את שמו ל-"גביע המדינה".
נבחרת הגברים של ישראל בכדורגל מייצגת את ישראל במשחקים בינלאומיים מאז שנת 1948. קדמה לה נבחרת ארץ ישראל בכדורגל שהחלה להופיע במסגרת בינלאומית בשנת 1934. נבחרת ישראל מתמודדת בשני מפעלים בינלאומיים, שהם מוקדמות גביע העולם בכדורגל ומוקדמות אליפות אירופה בכדורגל.
מאז השתתפותה במונדיאל 1970 שנערך במקסיקו, לא הצליחה נבחרת ישראל להעפיל למונדיאל או לאליפות אירופה, אף שהייתה קרובה לכך פעמים אחדות.
הישג בולט נוסף של הנבחרת הוא זכייתה בתחרות גביע אסיה שנערכה בישראל בשנת 1964, בתקופה בה התחרתה הנבחרת במסגרת האסיאתית.
בשנת 1934 התמודדה נבחרת ארץ ישראל לראשונה בתולדותיה במוקדמות המונדיאל, והפסידה פעמיים לנבחרת מצרים.
בשנת 1953 ישראל שיחקה לראשונה באצטדיון רמת גן, וכעבור שנתיים אומנה לראשונה בידי מאמן זר, הנרי ג'ק גיבונס, והזר הראשון בתולדות הכדורגל הישראלי.
בשנת 1956 שיחקה ישראל במפגש כפול והיסטורי מול ברית המועצות על כרטיס לאולימפיאדת מלבורן.
ישראל הפסידה ברמת גן 1–2 אבל נחום סטלמך כבש את השער הרשמי הראשון באצטדיון רמת גן לרשתו של לב יאשין.
באותה שנה ישראל השתתפה לראשונה באליפות אסיה.
בשנת 1957 הצטרף בן המיעוטים הראשון לנבחרת ישראל: חלוץ מכבי יפו, בוחוס ג'וג'וסיאן, ארמני מסוריה שהגיע לארץ עם לוחמי הפלמ"ח בליל הגשרים.
אחריו יבואו יאנגו סימנדיריס, ליאון קיוביק, רפעת טורק, זאהי ארמלי ורבים אחרים.
סירבו נבחרות טורקיה ואינדונזיה להתמודד מול ישראל במוקדמות מונדיאל 1958 בשוודיה.
פיפ"א החליטה שלא להעלות את ישראל למונדיאל ללא משחק, והגרילה בין סגניות הבתים באירופה את ויילס, שעלתה כך בפעם היחידה בתולדותיה למונדיאל (נכון ל-2016) אחרי שניצחה פעמיים את ישראל 0–2 ו-0–2.
ב-1959 מונה מאמן חדש לנבחרת, מאמנה של נבחרת הונגריה, היהודי גיולה מאנדי.
ישראל זכתה איתו באליפות מערב אסיה בארנקולם.
בערב פסח 1960, התרחש ניצחון סנסציוני של ישראל בבלגרד על יוגוסלביה 1–2 מצמד של חלוץ מכבי תל אביב, רפי לוי.
ישראל החמיצה את ההעפלה לטורניר באולימפיאדת רומא רק בגלל יחס שערים.
במוקדמות מונדיאל 1962 העפילה ישראל עד לשלבים הסופיים של אחרי שניצחה את קפריסין ואתיופיה, הוליכה 0–2 במשחק הראשון מול איטליה אבל הפסידה 2–4 ו-0–6.
בשנת 1964 ישראל זכתה בפעם הראשונה והאחרונה באליפות אסיה בכדורגל 1964 שנערכת בישראל אחרי שניצחה את קוריאה הדרומית, הונג קונג והודו.
בשנת 1967, ישראל העפילה לראשונה לאולימפיאדת מקסיקו סיטי (1968) אחרי שהיא ניצחה את ציילון 0-7 ו-0–4. במשחקים האולימפיים עצמם, הגיעה ישראל להישג מרשים והעפילה לרבע הגמר האולימפי אחרי ניצחונות על גאנה ואל סלוודור.
ברבע הגמר הפסידה בהגרלה אחרי תיקו 1–1 מול בולגריה.
ב-16 בדצמבר 1969, לאחר שניצחה פעמיים את ניו זילנד, פעם את אוסטרליה וסיימה בתיקו 1–1 בסידני (שער יתרון של מוטל'ה שפיגלר) העפילה ישראל למונדיאל במקסיקו בפעם הראשונה בתולדותיה, והיחידה (נכון ל-2020).
בשנת 1970 התרחשה הופעה היסטורית של נבחרת ישראל במונדיאל 1970. הפסד 0–2 לאורוגוואי, תיקו 1–1 מול שוודיה ותיקו 0-0 מול הפינאליסטית איטליה.
בדירוג הבלתי רשמי דורגה ישראל במקום 12 מבין 16. את השער לישראל מול שוודיה כבש שוב שפיגלר.
המונדיאל הביא לגל של ביקוש לשחקן הישראלי והתנגדות חריפה של ההתאחדות לכדורגל.
בשנת 1974 התרחשה הופעתה האחרונה של נבחרת הכדורגל במשחקי עמי אסיה, בהפסד בגמר לאיראן בטהראן 0–1 משער עצמי של יצחק שום.
בשנת 1974 התקיים בישראל טורניר החורף הראשון לנבחרות נוער.
בשנת 1976, ישראל העפילה לאולימפיאדת מונטריאול אחרי ניצחון מרשים בקוריאה הדרומית 1–3 עם צמד של גידי דמתי.
במשחקים האולימפיים שוב הגיעה ישראל לרבע הגמר עם 3 תוצאות תיקו בבית המוקדם (0-0 מול גוואמטלה, 2–2 מול מקסיקו, 1–1 מול צרפת).
ברבע הגמר הובסה הנבחרת מול ברזיל 1–4.
בשנת 1978 עמנואל שפר, המאמן שהעלה את ישראל למונדיאל, חזר לקדנציה שנייה והרבה פחות מוצלחת בנבחרת, והוליך אותה לקמפיין אירופי ראשון מאז הסילוק מאסיה, במוקדמות אולימפיאדת מוסקבה.
בשנת 1980 מונה מאמן אנגלי לנבחרת, ג'ק מנסל, שהוביל את ישראל אמנם למקום האחרון בבית הקדם עולמי באירופה, אך לאחר שהביסה את פורטוגל 1–4 עם שלושער של בני טבק ומנעה ממנה עליה למונדיאל, כמו גם שתי תוצאות התיקו שסחטה משוודיה, והשאירו את השוודים בבית.
בשנת 1983 אירעו בנבחרת הנוער עבירות משמעת קשות במהלך מחנה אימונים בקובלנץ, גרמניה.
שחקנים הורחקו לכל החיים והמאמן דרור קשטן הורחק לשנה אחת מפעילות בנבחרות.
בשנת 1985 הוגרלה נבחרת ישראל לאוקיאניה בראשונה מתוך 3 סדרות של מוקדמות למפעלים גדולים ונחלה שם אכזבה קשה עם הפסד ביתי לאוסטרליה ותבוסה בניו זילנד.
בשנת 1988 גם המאמן היוגוסלבי, מיליינקו מיחיץ', נכשל מלהביא את ישראל לאולימפיאדת סיאול.
בשנים אלו התחילה ישראל להיכנס לאופ"א האירופאית טיפין טיפין.
הסנונית הראשונה היא נבחרת הנערים שהעפילה ב-1987 לאליפות אירופה בזכות ניצחון כפול על בלגיה.
בשורות הנבחרת: טל בנין, רן בן-שמעון ואיציק זוהר.
בשנת 1989, לראשונה הוליכו שני מאמנים – יצחק שניאור ויעקב גרונדמן ("צמד ש.ג.") – את הנבחרת לגדול הישגיה מאז ההעפלה למונטריאול: זכייה בבית התת-אוקיאני בזכות רצף של אי הפסדים ששיאו תיקו 1–1 בסידני עם שער של אלי אוחנה.
בשנת 1993 במסגרת מוקדמות מונדיאל 1994, השיגה נבחרת ישראל את אחד מהישגי השיא שלה, לאחר שהדהימה את צרפת, ומנצחת אותה בפארק דה פראנס בתוצאה 2–3.
בשנת 1995, לראשונה סיימה הנבחרת קמפיין אירופי שלם ללא הפסדי בית: 1–2 על פולין, 2–2 מול סלובקיה, 1–1 מול רומניה, 0–0 מול צרפת ו-0–2 מול אזרבייג'ן.
1999 הייתה בין השנים הגדולות של נבחרת ישראל, אך גם המביכות שבהן.
ביוני הביסה הנבחרת את אוסטריה 0–5 באחד מתצוגות הכדורגל המרשימות שידעה הנבחרת, והעפילה לראשונה למשחקי הפלייאוף ליורו 2000. עם זאת, במשחקי הפלייאוף הובסה בבית על ידי דנמרק 5–0, כאשר ערב לפני כן בילו השחקנים במחיצתן של נערות ליווי.
במוקדמות מונדיאל 2006 סיימה נבחרת ישראל קמפיין שלם, עשרה משחקים, ללא הפסד, לאחר משחקים נגד נבחרות בכירות כמו צרפת, אירלנד ושווייץ.
למרות זאת, לא העפילה למונדיאל ובשל הפרש שערים נחות, גם לא למשחקי הפלייאוף.
בשנת 2007 לראשונה העפילה נבחרת ישראלית, הנבחרת עד גיל 21, לאליפות אירופה אחרי שהיא מדיחה את צרפת במשחקי הפלייאוף ואת טורקיה בבית המוקדם.
באליפות עצמה הפסידה ישראל 3 פעמים להולנד, בלגיה ופורטוגל, והודחה מהמשך המשחקים.
במוקדמות יורו 2016 סיימה הנבחרת במקום הרביעי בבית ב', כשלראשונה מאז 1994 סיימה קמפיין עם מספר הפסדים גבוהה ממספר הניצחונות.
בספטמבר 2016, בעקבות רצף של מספר קמפיינים לא מוצלחים עם תוצאות רעות, צנחה הנבחרת בדירוג העולמי של פיפ"א לשפל חסר תקדים מבחינתה והתמקמה במקום ה-98 בעולם והנמוך ביותר שלה אי פעם.
אף על פי שישראל חדלה להשתייך ל־קונפדרציית הכדורגל של אסיה כבר משנות ה-70, היא עדיין נחשבת לאחת המדינות המובילות של טורניר ליגת האלופות האסייתית בכל הזמנים.
מכבי תל אביב היא אחת משבע קבוצות שזכו בטורניר פעמיים, והפועל תל אביב זכתה בטורניר פעם אחת, והפסידה פעם נוספת בגמר.
בעונה הראשונה שהתקיים הטורניר, 1967, הפועל תל אביב ניצחה בגמר 1–2 את סלניור ממלזיה והפכה לזוכה בטורניר הראשון של גביע אסיה.
עונת 1969 הייתה הפעם השנייה שהטורניר הזה התקיים ומכבי תל אביב זכתה בגביע לאחר ניצחון 0–1 על ינגזיי מסין, עונה לאחר מכן הפועל תל אביב הפכה לקבוצה הראשונה שעלתה לגמר בפעם השנייה, בו הפסידה 1–2 לטאג' האיראנית שלמעשה היה גם ההפסד היחיד של קבוצה ישראלית בגביע אסיה.
בעונה לאחר מכן מכבי תל אביב הפכה לקבוצה הראשונה שזכתה פעמיים במפעל, לאחר ניצחון טכני בגמר על אל שורטה העיראקית.
למעשה ארבעת הטורנירים הראשונים היו גם הטורנירים היחידים בהם קבוצות ישראליות השתתפו בגביע אסיה.
הקבוצה הישראלית הראשונה שהשתתפה במוקדמות ליגת האלופות הייתה מכבי תל אביב בעונת 1992/1993, כשהדיחה את ולטה.
בסיבוב הבא הודחה על ידי קלאב ברוז'.
מכבי חיפה הייתה הקבוצה הישראלית הראשונה שהעפילה לשלב הבתים, לאחר שהדיחה במוקדמות של עונת 2002/2003 את שטורם גראץ.
היא הוגרלה ביחד עם מנצ'סטר יונייטד, באייר לברקוזן ואולימפיאקוס.
משחקי הבית שלה נערכו בקפריסין בשל המצב הביטחוני הלא יציב בישראל באותה תקופה.
את המשחקים מול מנצ'סטר יונייטד ואולימפיאקוס ניצחה בתוצאה 0–3, אך לבסוף סיימה במקום השלישי, ועברה לגביע אופ"א שבו הודחה על ידי א.א.ק.
הקבוצה הישראלית השנייה שהעפילה לשלב הבתים הייתה מכבי תל אביב, לאחר שהדיחה במוקדמות עונת 2004/2005 את HJK הלסינקי בסיבוב השני ואת פאוק סלוניקי בסיבוב השלישי.
היא הוגרלה ביחד עם יובנטוס, אייאקס אמסטרדם ובאיירן מינכן.
היא סיימה את הבית במקום הרביעי לאחר ניצחון בבית 1–2 על אייאקס ותיקו 1–1 עם יובנטוס.
בעונת 2009/2010 העפילה מכבי חיפה בפעם השנייה בתולדותיה לשלב הבתים, לאחר שהדיחה את גלנטורן, אקטובה ורד בול זלצבורג היא הוגרלה לבית אחד עם באיירן מינכן, יובנטוס ובורדו.
מכבי חיפה סיימה את שלב הבתים במקום האחרון ללא נקודות וללא שערי זכות.
שנה לאחר מכן הצליחה הפועל תל אביב להעפיל לראשונה בתולדותיה לשלב הבתים, לאחר שהדיחה את ז'לייזניצ'אר סרייבו, אקטובה ורד בול זלצבורג, והייתה לקבוצה הישראלית השלישית שהעפילה לשלב הבתים של המפעל.
היא הוגרלה לבית אחד עם אולימפיק ליון, בנפיקה ליסבון ושאלקה 04. היא סיימה במקום האחרון בבית עם חמש נקודות, אחרי ניצחון 0–3 על בנפיקה, ותוצאות תיקו בבית נגד שאלקה ובחוץ מול ליון.
בעונת 2015/2016 העפילה מכבי תל אביב לשלב הבתים של ליגת האלופות, לראשונה עבורה מזה 11 שנים, לאחר שהדיחה את היברניאנס, ויקטוריה פלזן ופ.צ.
את טורניר המוקדמות סיים ערן זהבי כמלך שערי המוקדמות עם שבעה שערים.
היא הוגרלה מול צ'לסי, פורטו ודינמו קייב היא סיימה במקום האחרון בביתה עם שישה הפסדים.
בעונת 2022/2023 העפילה מכבי חיפה לשלב הבתים של ליגת האלופות לאחר שניצחה את אולימפיאקוס, אפולון לימסול והכוכב האדום בלגרד במוקדמות.
היא הוגרלה מול פריז סן-ז'רמן, יובנטוס ובנפיקה ליסבון.
ההישג הטוב ביותר של נציגות ישראל בגביע אופ"א היה של הפועל תל אביב בעונת 2001/2002, כאשר העפילה לרבע הגמר לאחר שניצחה את הקבוצות אררט ירוואן, גזיאנטפספור, צ'לסי, לוקומוטיב מוסקבה, פארמה, ונעצרה על ידי מילאן (אותה ניצחה במשחק הבית בניקוסיה בתוצאה 0–1).
מכבי פתח תקווה הייתה הקבוצה הראשונה מישראל שהעפילה לשלב הבתים בעונת 2005/2006, שנה לאחר שהוכנסה שיטת הבתים לגביע אופ"א.
זאת לאחר שמחקה הפסד 0–2 ביתי בניצחון 2–5 בבלגרד על פרטיזן בלגרד.
בעונת 2006/2007 שתי קבוצות ישראליות עלו לשלב הבתים של גביע אופ"א, מכבי חיפה והפועל תל אביב.
הפועל תל אביב ניצחה בפארק דה פראנס את פריז סן-ז'רמן 2–4 והודחה בפלייאוף על ידי גלאזגו ריינג'רס.
מכבי חיפה הדיחה את אוסר ופרטיזן בלגרד, ניצחה בהמשך את צסק"א מוסקבה והודחה רק בשמינית הגמר על ידי הפינאליסטית הספרדית, אספניול.
בעונת 2007/2008 העפילה לשלב הבתים קבוצת הפועל תל אביב, בשלב הבתים הוגרלה עם חטאפה, טוטנהאם, אנדרלכט ואולבורג אך הודחה מהמפעל.
שאר הקבוצות הישראליות שהשתתפו במפעל, כולל שלבי המוקדמות שלו, לאורך השנים הן מכבי תל אביב, מכבי נתניה, בית"ר ירושלים, בני יהודה תל אביב, בני סכנין, מועדון ספורט אשדוד, הפועל רמת-גן גבעתיים, הפועל חיפה, הפועל באר שבע, הפועל פתח תקווה ועירוני קריית שמונה.
קבוצות ישראליות התחרו בגביע המחזיקות החל בעונת 1992/1993 ועד לעונת 1998/1999, אז הופסקה פעילות המפעל.
מכבי חיפה הייתה הנציגה הישראלית שהגיעה 3 פעמים למפעל, בו שיחקו גם מכבי תל אביב, הפועל פתח תקווה, הפועל באר שבע ועירוני ראשון לציון.
בעונת 1993/1994 הדיחה מכבי חיפה את טורפדו מוסקבה הרוסית והעפילה לסיבוב השני, בו הפסידה לפארמה החזקה.
בעונת 1998/1999 עברה חיפה את פריז סן-ז'רמן הצרפתית ואת ריד האוסטרית, והודחה רק בשלב רבע גמר על ידי לוקומוטיב מוסקבה הרוסית.
בעונת 2009/2010 העפילה הפועל תל אביב לשלב הבתים, בו הוגרלה לשחק כנגד סלטיק, המבורג וראפיד וינה.
הפועל סיימה במקום הראשון בבית, ועלתה לסיבוב השני (שלב 32 האחרונות), שם הודחה על ידי רובין קאזאן, שירדה מליגת האלופות.
לאחר היעדרות ישראלית בת שנה משלב הבתים של המפעל, רשמו הקבוצות הישראליות הישג נאה כשבעונת 2011/2012 עלו מכבי תל אביב, הפועל תל אביב ומכבי חיפה לשלב הבתים של המפעל.
עונה לאחר מכן העפילה עירוני קריית שמונה אוטומטית לשלב הבתים אחרי שהודחה בשלב פלייאוף העלייה לליגת האלופות בידי באטה בוריסוב והפכה לקבוצה הישראלית הרביעית שמעפילה לשלב הבתים של המפעל מאז נוסד ב-2009.
בעונת 2013/2014 העפילו מכבי תל אביב ומכבי חיפה למפעל.
בעונה זו הצליחה מכבי תל אביב להעפיל משלב הבתים לאחר ניצחונות על בורדו ופרנקפורט לשלב 32 האחרונות, בו הוגרלה מול בזל והודחה.
בעונת 2016/2017 העפילו מכבי תל אביב והפועל באר שבע למפעל, כאשר מכבי חיפה הודחה בשלב המוקדמות ובית"ר ירושלים בשלב הפלייאוף.
בעונה זו הצליחה הפועל באר שבע להעפיל משלב הבתים לאחר צמד ניצחונות נגד אינטר מילאנו וצמד תוצאות תיקו נגד סאות'המפטון, והוגרלה נגד בשיקטש לה הפסידה בתוצאה 2–5 בסיכום שני המשחקים.
בעונת 2017/2018 העפילו מכבי תל אביב והפועל באר שבע לשלב הבתים והודחו בשלב זה.
בעונת 2020/2021 העפילו מכבי תל אביב והפועל באר שבע לשלב הבתים, מכבי תל אביב עברה את שלב הבתים והודחה על ידי שחטאר דונצק בשלב 32 האחרונות.
בני יהודה תל אביב, מכבי נתניה, הפועל רמת-גן גבעתיים ובית"ר ירושלים השתתפו בשלבי המוקדמות של המפעל.
הישגי השיא של הכדורגל הישראלי
זכייה אחת בגביע אסיה ב-1964 (בהדרכת יוסף מרימוביץ').
הופעה אחת של נבחרת ישראל במונדיאל במקסיקו 1970 (בהדרכת עמנואל שפר), עם שתי תוצאות תיקו (נגד ו).
3 הופעות במשחקים האולימפיים (בהדרכת עמנואל שפר ב-1968, דוד שווייצר ב-1976 וגיא לוזון ב-2024), והעפלה לשלב רבע הגמר בשתיים הראשונות.
3 הופעות באליפות אירופה עד גיל 21, בהולנד (2007), בישראל (2013) ובגיאורגיה ורומניה כולל הגעה לחצי הגמר (2023).
הופעה של נבחרת ישראל עד גיל 21 במונדיאליטו 2023 בארגנטינה עם זכייה במקום השלישי.
העפלת הפועל תל אביב לרבע גמר גביע אופ"א בעונת 2001/2002.
העפלת מכבי חיפה לשמינית גמר (1994) ורבע גמר (1999) גביע המחזיקות.
הפועל תל אביב סיימה במקום הראשון בשלב הבתים של הליגה האירופית בעונת 2009/2010 והייתה לישראלית הראשונה שעושה זאת.
3 קבוצות ישראליות העפילו לשלב הבתים של הליגה האירופית בעונת 2011/2012: מכבי תל אביב, הפועל תל אביב ומכבי חיפה.
מבנה הליגות שונה מספר פעמים מאז הקמתה של ההתאחדות לכדורגל בישראל.
השינוי האחרון התבצע לקראת עונת 2012/2013.
מקוםלאחר 2 סיבוביםלאחר פלייאוף (סיבוב 1)1פלייאוף עליוןאלופה
מוקדמות ליגת האלופות2פלייאוף עליוןמוקדמות הקונפרנס ליג3מוקדמות הקונפרנס ליג4פלייאוף עליון567פלייאוף תחתון8910111213פלייאוף תחתוןיורדת לליגה הלאומית14יורדת לליגה הלאומיתליגה לאומית
מקוםלאחר 2 סיבוביםלאחר פלייאוף (סיבוב 1)1פלייאוף עליוןעולה לליגת העל2עולה לליגת העל3פלייאוף עליון456789פלייאוף תחתון1011121314פלייאוף תחתוןמשחקי מבחן מול המנצחת בפלייאוף העלייה של ליגה א'15פלייאוף תחתוןיורדת לליגה א'16יורדת לליגה א'ליגה א' צפון
מקוםסטטוס1עולה לליגה הלאומית2–5פלייאוף עליה6–1314מבחנים בין ליגות א' ו-ב'15–16יורדות לליגה ב'
פלייאוף עליה ליגה א' / הישרדות ליגה לאומית
לאחר שני סיבובים יתקיים בליגת העל פלייאוף אשר במסגרתו יחולקו הקבוצות לשני בתים.
בית אחד של שש קבוצות ובית אחד של שמונה קבוצות.
שש הקבוצות אשר יסיימו במקומות הראשון עד השישי ייקחו חלק בפלייאוף העליון, והקבוצות אשר יסיימו במקומות שביעי עד 14 ייקחו חלק בפלייאוף התחתון.
הקבוצות שיסיימו את העונה במקומות ה-13 וה-14 תרדנה לליגה הלאומית.
בליגה הלאומית יתקיים פלייאוף של שני בתים גם כן.
הקבוצות אשר יסיימו במקומות 1–8 יטלו חלק בפלייאוף העליון.
שתי הקבוצות שיסיימו בשני המקומות הראשונים יעלו אוטומטית לליגת העל.
הקבוצות אשר יסיימו במקומות 9–16 יטלו חלק בפלייאוף התחתון.
הקבוצות שיסיימו במקומות 15 ו-16 יירדו אוטומטית לליגה א'.
הקבוצה שתסיים במקום ה-14 תתמודד בשני משחקי מבחן מול הקבוצה שתסיים במקום השני בליגה א'.
שיטת הקיזוז בליגה הלאומית בוטלה החל מעונת 2012/2013.
בשנת 1999 קמה לראשונה ליגת העל בכדורגל נשים בישראל, אף שהיא מתפקדת בתקצוב נמוך.
בנוסף הוקם מפעל גביע המדינה בכדורגל נשים.
אס"א תל אביב ומכבי חולון הן הקבוצה המובילה בארץ, מבחינת זכייה באליפויות ובגביעי מדינה.
נבחרת כדורגל הנשים של ישראל משתתפת בקביעות במוקדמות אליפות אירופה וגביע העולם לנשים, אך טרם הצליחה להעפיל לתחרויות הגמר.
נכון ליולי 2015 הנבחרת ממוקמת במקום ה-57 על פי הדירוג העולמי של פיפ"א לנשים.
בישראל מתקיימת פעילות לא מקצוענית ענפה יחסית בענף הכדורגל, הכוללת את קבוצות נוער, קבוצות קטרגל, הליגה למקומות עבודה ועוד.
ארגון חינוכי בולט המארגן קבוצות וכדורגל חובבים בשכבת ילדים ונוער הוא עמותת שער שוויון שמטרתו לקדם ילדים מאוכלוסיות חלשות, ולפתח ערכים ספורטיביים חיוביים של עבוד הדדי, סובלנות, רוחב אופקים והפלת מחיצות בין ילדים מרקעים ומגזרים שונים.
הארגון הגדול המאגד למעלה מ-20,000 שחקני כדורגל חובבים הוא ארגון מדינת הכדורגל.
הארגון הוקם ב-2002 על ידי מספר קבוצות חובבים ששיחקו טורנירים מאורגנים של 7X7 באזור זכרון יעקב וחוף הכרמל, והחליטו לארגן את זה באופן רציני יותר.
עד למרץ 2003 הצטרפו לארגון למעלה מ-50 קבוצות, ובאליפות ישראל הראשונה ב-2011 השתתפו 128 קבוצות.
הארגון המשיך לצמוח כך שב-2012 האליפות כללה 154 קבוצות, וב-2014 הטורניר כבר כלל 200 קבוצות כדורגל חובבניות.
לארגון יש נבחרת חובבים ישראלית שהתחילה את דרכה ב-2012, ובשנים 2013 ו-2015 הצליחה לעבור את שלב הבתים במפעל ולהגיע לשמינית הגמר, תחת הדרכתו של שחקן ומאמן העבר של נבחרת ישראל, יצחק שום.
הליגה גם משתתפת בליגת האלופות לקבוצות קטרגל חובבים (החל מ-2017) וקבוצות ישראליות הצליחו להגיע לרבע הגמר ואף חצי גמר הטורניר.
עוד ענף מתפתח יחסית בישראל הוא הכדורגל חופים כאשר כבר משנת 2007 החלה להתקיים ליגה מסודרת בחודשי הקיץ כאשר ליגת הכדורגל המקצועני בפגרה.
המשחקים מתקיימים בימי שישי והמגרש העיקרי הוא המגרש בחוף פולג שבנתניה.
לישראל יש גם נבחרת המייצגת אותה בכדורגל חופים שייצגה אותה במספר טורנירים החל משנת 2007. ישראל גם שולחת קבוצות מצטיינות לייצגה במפעל ליגת האלופות בכדורגל חופים.
כדורגל הוא ספורט אולימפי מאז חידוש המשחקים האולימפיים בעת החדשה.
טורניר כדורגל נערך בכל אחת מהאולימפיאדות מלבד אולימפיאדת אתונה (1896) ואולימפיאדת לוס אנג'לס (1932).
ראשית התקיים רק טורניר כדורגל גברים, וטורניר כדורגל נשים הצטרף באולימפיאדת אטלנטה (1996).
טורניר הכדורגל האולימפי לגברים שונה משאר הענפים האולימפיים בכך שהוא מוגבל לשחקנים עד גיל 23, בתוספת 3 שחקנים מבוגרים יותר (רק בטורניר האולימפי עצמו ולא במוקדמות).
משום כך הטורניר האולימפי אינו נחשב לאירוע השיא של הענף, שהוא המונדיאל.
ההגבלה על גיל המשתתפים הונהגה באולימפיאדת ברצלונה (1992), כאשר הוסרו המגבלות על השתתפות שחקנים מקצועניים באולימפיאדה.
זו הייתה דרישה של פיפ"א, כדי שלא תיווצר תחרות בין הטורניר האולימפי והמונדיאל.
בטורניר לנשים אין מגבלה כזו, ומכאן חשיבותו הרבה המקבילה לזו של גביע העולם בכדורגל נשים.
טורניר הכדורגל לגברים הוא היחיד מבין הענפים האולימפיים הקבוצתיים שבו משתתפות 16 נבחרות, אף שהדבר עומד בסתירה לסעיף 56 באמנה האולימפית המגביל את מספר הנבחרות ל-12, כפי שהדבר נעשה ברוב הענפים האחרים.
בטורניר הנשים השתתפו בתחילה 8 נבחרות, ב-2004 הורחב מספרן ל-10 וב-2008 הוחלט להרחיבו שוב ל-12.
מאפיין נוסף המייחד את טורניר הכדורגל באולימפיאדה הוא העובדה שהטורניר מתחיל יומיים לפני הפתיחה הרשמית של המשחקים, וזאת כדי לאפשר לשחקנים לפחות 72 שעות מנוחה בין משחק למשחק.
בנוסף המשחקים נערכים במספר ערים ברחבי המדינה המארחת, ולא רק בעיר המארחת את האולימפיאדה.
האולימפיאדה אינה חלון נבחרות רשמי של פיפ"א (בניגוד לחמשת החלונות שיש בשאר השנה).
כך שליגות ואף משחקי מוקדמות אירופאים משוחקים במקביל לאולימפיאדה, לכן, קבוצות יכולות לא לשחרר שחקנים למשחקים האולימפיים.
בטורניר האולימפי יש ייצוג שוויוני יותר של היבשות השונות.
אירופה, השולחת קרוב ל-40% מהנבחרות המשתתפות במונדיאל מקבלת רק 4 מקומות (25%) בטורניר האולימפי לגברים, לדרום אמריקה מוקצים רק 2 מקומות, ולעומת זאת אפריקה מקבלת 4 מקומות, אירופה 4 מקומות ואסיה 3 מקומות, CONCACAF (צפון ומרכז אמריקה) 2 מקומות, ואוקיאניה זוכה למקום אחד, אשר לא מובטח לה כלל במונדיאל.
כך גם בטורניר לנשים, שבו רק 2 נבחרות מאירופה השתתפו באולימפיאדת לונדון (2012) בנוסף לבריטניה המארחת.
השלב הראשון בטורניר (אצל הגברים) נערך במתכונת של 4 בתים עם 4 נבחרות כל אחד, אשר משחקות 3 משחקים נגד יריבותיהן בבית.
2 הראשונות מכל בית ממשיכות לשלב רבע הגמר, ומכאן והלאה הטורניר מתנהל בשיטת נוק אאוט עד הגמר אשר נערך בדרך כלל ביום המשחקים שלפני האחרון.
בטורניר הנשים גם כן השלב הראשון נערך במתכונת של בתים, אלא שישנם רק 3 בתים.
לרבע הגמר עולות 2 הראשונות מכל בית ועוד 2 הנבחרות בעלות המאזן הטוב ביותר במקום השלישי.
כדורגל הוא ענף הספורט השני הפופולרי ביותר בשוודיה (אחרי הסקי).
בשוודיה יש למעלה מ-8,500 קבוצות, הפועלות במסגרת כ-3,200 מועדונים פעילים.
בשוודיה שיחקו לראשונה בכדורגל במהלך שנות השבעים של המאה ה-19 והאליפות הראשונה התקיימה ב-1896. ב-1904 נוסדה התאחדות הכדורגל השוודית, המנהלת את נבחרות הגברים והנשים הלאומיות.
עד היום זכתה נבחרים הגברים השוודית להישגים נאים בגביע העולם בכדורגל: ב-1958 הגיעה למקום השני ובשנים 1950 ו-1994 הגיעה למקום השלישי.
נבחרת הנשים של שוודיה נחשבת כאחת הנבחרות הטובות בעולם.
נבחרת זו זכתה באליפות אירופה לנשים ב-1984, ובגביע העולמי לנשים בשנת 2003 סיימה שנייה.
פרסי כדורגלן וכדורגלנית השנה בשוודיה הם פרסים שנתיים המוענקים על ידי התאחדות הכדורגל השוודית לכדורגלנים המצטיינים במהלך העונה.
שני הפרסים מוענקים זה לצד זה בטקס הגאלה של ההתאחדות השוודית.
הכדורגל בספרד הוא ענף הספורט הפופולרי ביותר.
התאחדות הכדורגל הספרדית היא הגוף המפקח על הכדורגל במדינה, והיא ייסדה את לה ליגה, גביע המלך הספרדי והנבחרת הלאומית של ספרד.
הכדורגל המודרני הונהג בספרד בשנות ה-80 של המאה ה-19 על ידי פועלים מהגרים בריטיים כמו גם ימאים שביקרו במדינה וסטודנטים ספרדים שחזרו מבריטניה.
המשחק הרשמי הראשון נערך בעיר סביליה ב-8 במרץ 1890 באצטדיון "Tablada Hippodrome".
רקראטיבו ולבה שיחקו נגד סביליה, קבוצה שהורכבה מעובדים שהגיעו מ"עובדי המים של סביליה".
מלבד שני שחקנים ספרדים ששיחקו בוולבה שחקני שתי הקבוצות היו כולם בריטים, ומסיבה זו נקראה סביליה בשם בעל האוריינטציה האנגלית "Sevilla Fútbol Club" ולא בשם התקני בספרדית "Sevilla club de fútbol".
בחבל הבסקים בשנות ה-1890 המאוחרות כוננו ספנים, עובדים וכורים בריטים את מועדון הכדורגל בילבאו, המועדון הראשון מחבל זה.
מאוחר יותר השלימו סטודנטים בסקים שחזרו מבריטניה את הקמתו.
ההשפעה המוקדמת של הבריטים על הכדורגל בספרד השתקפה בשימוש בשמות אנגליים, כדוגמת "Recreation Club", "Athletic Club" ו-"Football Club".
כיום, שתי הקבוצות החזקות ביותר במדינה הן ברצלונה וריאל מדריד.
בין שתי הקבוצות שוררת יריבות חזקה הנחשבת לאחת מהגדולות בעולם, ונעוצה בסוציולוגיה ובפוליטיקה של שני אזוריהם, קסטיליה וקטלוניה, וכן במאבק בין הקבוצות בימי שלטונו של הרודן פרנסיסקו פרנקו, כשריאל מדריד היא קבוצתו האהובה של השליט ואילו ברצלונה שייכת למיעוט הקטלוני הנרדף.
המשחקים ביניהן מכונים בשם "אל קלאסיקו".
מלבד מדריד וברצלונה נחשבות כיום כחזקות גם קבוצות ולנסיה, ויאריאל, אתלטיקו מדריד וסביליה, שנאבקות ביניהן על המקומות הגבוהים אך כמעט ולא מסכנות את ההגמוניה של שתי הגדולות.
על פי סברת רבים, הליגה הספרדית הראשונה היא הטובה ביותר בעולם.
עם זאת, סובל הכדורגל הספרדי בשנים האחרונות ממחסור כלכלי ביחס לליגות אחרות, כאשר ישנן קבוצות המתנהלות בחוסר ארגון, נקלעות לחובות ואף מתקשות לשלם משכורת לשחקניהן.
מלבד הצלחתו נחשב סגנון הכדורגל בספרד להתקפי ויפה.
זכייתה של נבחרת ספרד ביורו 2008 כונתה בתקשורת כ"ניצחון הכדורגל היפה".
מלבד ב-2008, זכתה נבחרת ספרד באליפות אירופה גם ב-1964, ובמונדיאל 2010.
מבנה תחרויות כדורגל המועדונים בספרד
לה ליגה - ליגת הבוגרים הראשונה בספרד
ליגת המשנה (Segunda Division) - ליגת הבוגרים השנייה
פרימרה דיויסיון RFEF (Primera División RFEF) - ליגת הבוגרים השלישית; מחולקת ל-2 בתים
סגונדה דיויסיון RFEF (Segunda División RFEF) - ליגת הבוגרים הרביעית; מחולקת ל-5 בתים
טרסרה דיוויסיון RFEF (Tercera Division RFEF) - ליגת הבוגרים החמישית; מחולקת ל-18 בתים
הליגות האזוריות (Divisiones Regionales) - ליגה המנוהלת על ידי מספר התאחדויות פנימיות בספרד
פרימרה דיויסיון (Primera División) - ליגת הנשים הראשונה בספרד
סגונדה דיויסיון פרו (Segunda División Pro) - ליגת הנשים השנייה; מחולקת ל-2 בתים
פרימרה נסיונל (Primera Nacional) - ליגת הנשים השלישית; מחולקת ל-7 בתים
הליגות האזוריות לנשים (Divisiones Regionales de Fútbol Femenino) - ליגה המנוהלת על ידי מספר התאחדויות פנימיות בספרד
ליגת הכבוד לצעירים (Division de Honor Juvenil) - ליגת הנוער הראשונה; מחולקת ל-7 בתים
הליגה הלאומית לנוער (Liga Nacional Juvenil) - ליגת הנוער השנייה; מחולקת ל-21 בתים
הכדורגל באנגליה הוא אחד מענפי הספורט החשובים ביותר עבור הציבור האנגלי, ויש לו חלק משמעותי בתרבות ובחיי הפנאי של האנגלים.
משחקי הכדור הראשונים באנגליה מתוארכים לימי הביניים, וקיימות התייחסויות למשחקים דמויי-כדורגל גם במאות השנים שלאחר מכן.
רוב מאפייני הכדורגל המודרני נוצרו באנגליה לראשונה, ולכן היא נחשבת למולדת הכדורגל המודרני.
צורות מסוימות של כדורגל התקיימו באנגליה כבר בימי הביניים.
משחקים שבהם בועטים בכדור משחק היו קיימים (ככל הנראה) כבר בשנת 1280. קיימות עדויות לקבוצות ושערים מאורגנים המתוארכות גם למאה ה-16. ישנן עדויות שלפיהן התקיימו ב-1581 משחקים מסודרים עם שופטים בבתי הספר באנגליה.
חוקי קיימברידג', שנוסחו לראשונה באוניברסיטת קיימברידג' ב-1848, השפיעו רבות על התפתחות חוקי הכדורגל המודרני בפרט ועל התפתחות חוקי משחקי הכדור בכלל.
החוקים נכתבו במכללת טריניטי, במסגרת פגישה שבה נכחו נציגים מאיטון קולג', בית הספר הארו, בית הספר רוגבי, וינצ'סטר קולג', ובית הספר שרוסברי.
החוקים הללו לא אומצו באופן אחיד, כיוון שבאמצע המאה ה-19 הוקמו מועדוני כדורגל רבים ברחבי העולם דובר האנגלית, ללא קשר לבתי ספר או אוניברסיטאות.
המועדונים הללו אימצו לעצמם חוקים משלהם, אשר ברבות הימים תרמו אף הם לעיצוב החוקים המקובלים כיום.
בתי ספר אחדים פיתחו חוקי משחק עצמאיים, ובייחוד מועדון הכדורגל שפילד (מועדון הכדורגל הוותיק ביותר בעולם) שהוקם ב-1857 על ידי תלמידים לשעבר בבתי ספר ציבוריים.
כתוצאה מכך הוקמה התאחדות הכדורגל של מחוזות שפילד והלמשייר ב-1867. ג'ון צ'ארלס ת'רינג מבית הספר אפינגהאם פיתח מערכת חוקים עצמאית ב-1862, שהשפיעה גם כן על החוקים המודרניים.
הפעילויות הללו הובילו בסופו של דבר להקמתה של התאחדות הכדורגל האנגלית ב-1863, שנפגשה לראשונה ב-26 באוקטובר בפאב לונדוני.
בפגישה נכחו מספר נציגים של המועדונים הבולטים באזור לונדון רבתי באותה תקופה, וכן נציג אחד של מועדוני בתי הספר.
לאחר הפגישה הראשונה הוזמנו נציגים נוספים ממועדוני בתי הספר, אך למעט ת'רינג רובם סירבו.
בחודשים שלאחר הפגישה הראשונה עבדו חברי ההתאחדות על ניסוח קובץ החוקים הראשון שלה.
מחלוקות על חוקים מסוימים, כגון האיסור על השימוש בידיים לאחיזת הכדור בזמן ריצה, הובילו לפיצול ומספר חברים בהתאחדות הכדורגל הקימו את איגוד הרוגבי.
המועדונים שנותרו, תחת הנהגתו של אבנעזר קוב מורלי, המשיכו בעבודתם ואישרו את שלושה עשר החוקים המקוריים של המשחק.
התאחדות הכדורגל של שפילד פעלה תחת מערכת חוקים עצמאית עד שנות ה-70 של המאה ה-19, כאשר ההתאחדות האנגלית מאמצת חלק מהחוקים שלה עד שלא היו הבדלים רבים בין המשחקים.
המשחק בין שפילד למועדון הכדורגל האלאם, שנערך ב-29 בדצמבר 1862, היה אחד מהראשונים שתועדו בעיתון.
לאחר ניסוח חוקי קיימברידג' חלה התפתחות מהירה בכדורגל האנגלי.
באנגליה נערך טורניר הגביע הראשון (גביע יודאן, 1867), התחרות הלאומית הראשונה (גביע ה-FA, 1871) וליגת הכדורגל הראשונה (הפוטבול ליג, 1888), בנוסף למשחק הראשון בהיסטוריה מול נבחרת סקוטלנד שנערך בלונדון ב-5 במרץ 1870 והסתיים בתיקו 1 - 1. לאור כל הסיבות הללו נחשבת אנגליה למולדת הכדורגל המודרני.
ב-8 במרץ 1873 זכתה נבחרת אנגליה בניצחון הראשון בהיסטוריה במשחק בינלאומי, לאחר שגברה על נבחרת סקוטלנד בתוצאה 4 - 2. השנים האחרונות של המאה ה-19 היו מאופיינות בבידול הולך וגובר בין הכדורגל החובבני לכדורגל המקצועני, שהתבסס בעיקר על חלוקה גאוגרפית.
המועדונים הצפוניים אימצו גישה מקצוענית כיוון שעובדים לא יכלו להרשות לעצמם לשחק באופן חובבני, ואילו המועדונים הדרומיים נטו יותר לכיוון הגישה החובבנית.
בסופו של דבר החליטה ההתאחדות ב-1885 לקבוע את המקצוענות בתקנות שלה, והפוטבול ליג הוקמה ב-1888 בעקבות פגישה של נציגי המועדונים האנגליים הבכירים שאורגנה על ידי מנהל אסטון וילה ויליאם מקגרגור.
המועדון פרסטון נורת' אנד זכה באליפות הראשונה (עונת 1888/1889), והייתה הקבוצה הראשונה שהשלימה דאבל לאחר שזכתה גם בגביע ה-FA.
אסטון וילה חזרה על הישג זה בעונת 1896/1897.
הפוטבול ליג התרחבה במשך 25 השנים הבאות שבהן הכדורגל שגשג באנגליה.
מספר זה נותר קבוע עד להשעיית משחקי הליגה לאחר עונת 1914/1915 בעקבות מלחמת העולם הראשונה.
בשנים שלפני המלחמה המועדונים מאזורי צפון אנגליה והמידלנדס היו הדומיננטיים, כאשר המועדונים שזכו בשלוש אליפויות או יותר המועדונים אסטון וילה, סנדרלנד, שפילד ונסדיי וניוקאסל יונייטד.
בזמן המלחמה לא נערכו משחקים תחרותיים.
אולם, בין עונת 1915/1916 לעונת 1918/1919 התקיימה "הפוטבול ליג של זמן המלחמה", כאשר משחקי גביע ה-FA חודשו רק לאחר תום המלחמה.
בעונת 1920/1921 הורחבה הפוטבול ליג פעם נוספת עם הקמתה של הליגה השלישית, וכתוצאה מכך התרחב הטווח הגאוגרפי של המועדונים לכיוון דרום מברמינגהאם.
בכל ליגה היו 22 מועדונים.
בעונה שלאחר מכן הליגה הורחבה שוב עם פיצול הליגה השלישית לחלק הצפוני (20 מועדונים) והחלק הדרומי (22 מועדונים), כאשר בפוטבול ליג כולה יש בסך הכול 86 מועדונים.
בעונת 1923/1924 התווספו שני מועדונים לליגה השלישית הצפוני, ובסך הכול היו 88 מועדונים בכל הפוטבול ליג.
האצטדיון הלאומי בוומבלי נפתח ב-1923, ומשחק גמר גביע ה-FA הראשון שנערך בו זכה לכינוי "גמר הסוס הלבן".
השנים שבין שתי מלחמות העולם התאפיינו בשליטה של האדרספילד טאון, אברטון וארסנל, שזכו ב-11 מתוך 18 אליפויות ליגה אפשריות.
המועדונים האדרספילד וארסנל זכו בשלוש אליפויות ברצף כל אחד, כאשר האחרון זוכה פעמיים בגביע ה-FA.
ב-1928 החליטה התאחדות הכדורגל לפרוש מפיפ"א, וכתוצאה מכך הנבחרת הלאומית לא השתתפה באף אחד מהמונדיאלים הראשונים.
עונת 1939/1940 הופסקה בספטמבר בעקבות תחילת מלחמת העולם השנייה.
בדומה למלחמה הקודמת הוקמה ליגה לא רשמית לזמן המלחמה, כאשר גם הפעם גביע ה-FA בוטל.
השנים שלאחר המלחמה התאפיינו בדומיננטיות של מנצ'סטר יונייטד שזכתה בשלוש אליפויות וגביע FA אחד, ווולבס עם שתי אליפויות ושני גביעי FA.
בתקופה זו הכדורגל האנגלי לא זכה להצלחה רבה בזירה הבינלאומית.
אנגליה הפסידה לנבחרת ארצות הברית במונדיאל 1950, ולנבחרת הונגריה בוומבלי בתוצאה 3 - 6 ב-1953. מועדוני הכדורגל לא הצליחו במפעלים האירופיים שזה עתה הוקמו.
ההתאחדות והפוטבול ליג הנחו את צ'לסי לא להשתתף בעונת 1955/1956 של גביע אירופה בכדורגל, זאת על אף שזכתה באליפות עונה אחת קודם לכן.
מנצ'סטר יונייטד זכתה באליפות לאחר צ'לסי, החליטה להתעלם מההנחיות הללו והגיעה עד לחצי הגמר בעונת 1956/1957. בעונות הבאות בגביע אירופה גברה יונייטד על הכוכב האדום בלגרד ברבע הגמר, אך בדרך חזרה מהמשחק נהרגו מספר שחקנים בעקבות האסון האווירי במינכן.
בחצי הגמר מול מילאן באולד טראפורד ניצחה היונייטד בתוצאה 1 - 0, אך במשחק השני בסן סירו הפסידה בתוצאה 0 - 4 והודחה מהמפעל.
בעונת 1958/1959 הודחה וולבס כבר בסיבוב הראשון, ולרבע הגמר בעונה שלאחר מכן.
קבוצות אנגליות העפילו לשני משחקי הגמר הראשונים של גביע ערי הירידים, אך הפסידו בשניהם.
הפוטבול ליג אורגנה מחדש בעונת 1958/1959, כאשר החטיבה הצפונית והחטיבה הדרומית של הליגה השלישי פורקו.
הקבוצות שסיימו בחצי העליון של הליגות האזוריות בעונה הקודמת הרכיבו את הליגה השלישית החדשה, ואילו הקבוצות שבחצי התחתון הרכיבו את הליגה הרביעית.
בשנות ה-60 התרחשו מספר תהליכי מודרניזציה בכדורגל האנגלי.
בעקבות המקרה של ג'ורג' איסטהאם השחקנים נהנו מחופש רב יותר במעבר בין מועדונים, וב-1961 בוטלה תקרת השכר.
המועדונים האנגליים היו הדומיננטיים בעונות האחרונות בעשור של גביע ערי הירידים.
לידס יונייטד הפסידה לדינמו זאגרב בגמר של עונת 1966/1967, ובעונה שלאחר מכן גברה על פרנצווארוש.
ניוקאסל יונייטד זכתה בגביע בעונת 1968/1969, לאחר שגברה על אויפשט במשחק הגמר.
בעונה שלאחר מכן ניצחה ארסנל את אנדרלכט, והשלימה זכייה אנגלית שלישית ברציפות בתואר.
לידס זכתה בטורניר גביע ערי הירידים הלפני האחרון שנערך, לאחר שניצחה את יובנטוס בזכות שערי חוץ.
היא שיחקה בגמר הטורניר האחרון בשנה שלאחר מכן, אך הפסידה לברצלונה בקאמפ נואו.
מנצ'סטר יונייטד הייתה לקבוצה האנגלית הראשונה שזוכה בגביע אירופה, לאחר שגברה על בנפיקה ליסבון במשחק הגמר שנערך בוומבלי.
אולם, הייתה זו ליברפול שהייתה הקבוצה הדומיננטית באנגליה בשאר שנות ה-70 ואף לאחריהן.
בין 1972 ל-1990 היא זכתה ב-11 אליפויות ובארבעה גביעי אירופה.
הקבוצות הדומיננטיות האחרות היו נוטינגהאם פורסט שזכתה באליפות ובשני גביעי אירופה בשלהי שנות ה-70, אברטון שזכתה בשתי אליפויות באמצע שנות ה-80, ואסטון וילה שזכתה בגביע אירופה ב-1982. אולם, הנבחרת האנגלית לא זכתה להצלחה כלשהי ולא הצליחה להעפיל למונדיאל 1974 ולמונדיאל 1978.
בתקופה זו התעוררו בעיות אחדות.
תופעת החוליגניזם הקצינה מאוד לאורך שנות ה-70 וה-80. באוגוסט 1974 נדקר למוות אוהד של בלקפול במשחק הבית מול בולטון וונדררס.
היה זה ככל הנראה מקרה המוות הראשון בכדורגל האנגלי כתוצאה מחוליגניזם.
שפל המדרגה התרחש ב-1985 כאשר 39 אוהדים של יובנטוס נהרגו באסון הייזל כתוצאה משילוב בין תנאים לא טובים באצטדיון לבין התפרעות של אוהדי ליברפול לפני משחק הגמר בין שתי הקבוצות.
המועדונים האנגליים הושעו למשך חמש שנים כתוצאה מהאסון.
התנאים באצטדיוני הכדורגל באנגליה היו גרועים ביותר, ובשילוב גורמים אחרים התרחשו שני אסונות: באסון ברדפורד ב-1985 נהרגו 56 אנשים, ובאסון הילסבורו ב-1989 נהרגו 96 אנשים.
תחילת הקשר בין הפוטבול ליג לליגות החובבניות
עד עונת 1985/1986 לא היה קשר של עלייה וירידה בין הפוטבול ליג לבין הכדורגל מחוץ לליגה, כיוון שהמועדונים שסיימו בארבעת המקומות האחרונים בליגה הרביעית נאלצו לבקש להתקבל מחדש לפוטבול ליג בעונה שלאחר מכן.
מספר מועדונים מחוץ לליגה הצליחו לשכנע מועדונים אחדים מהליגה הרביעית (כגון הירפורד יונייטד) לפרוש ממנה.
בעונת 1986/1987 נקבעה מערכת עלייה וירידה מסודרת, כאשר המועדון שסיים במקום האחרון בליגה ירד לקונפרנס נשיונל.
בעונת 2002/2003 הוגדל המספר לשני מועדונים.
בשנות ה-80 נערכו משחקי פלייאוף בכל חטיבות הפוטבול ליג, והמועדון שניצח בהם העפיל לליגה הבאה בנוסף למועדונים שהעפילו אוטומטית.
רוב אצטדיוני הכדורגל הפכו לאצטדיוני ישיבה בעקבות מסקנות דו"ח טיילור שנכתב לאחר אסון הילסבורו.
כמו כן, התשלומים על זכויות שידור בטלוויזיה הפכו למשמעותיים יותר בתקציב המועדונים.
הכדורגל האנגלי זכה לפריחה מחודשת כתוצאה מהגורמים הללו, בשילוב עם הצלחת הנבחרת במונדיאל 1990 והמאמץ המרוכז לטיפול בבעיית החוליגניזם.
באביב 1992 פרשו 22 מועדונים מהליגה הראשונה של הפוטבול ליג, והקימו את הפרמייר ליג בפיקוח של התאחדות הכדורגל, בעיקר על מנת לשמור על מעמדם כמועדונים הבכירים והעשירים ביותר במדינה ולהשיג תנאים יותר טובים עבור זכויות השידור של משחקיהם.
בעקבות כך הפוטבול ליג אורגנה מחדש, כאשר הליגה השנייה, השלישית והרביעית נקראו הראשונה, השנייה והשלישית בהתאמה.
באופן זה הפכה הליגה הראשונה של הפוטבול ליג לשנייה בחשיבותה במבנה ליגות הכדורגל באנגליה, כאשר המועדונים שסיימו במקומות הראשונים העפילו לפרמייר ליג בשיטת הפלייאוף שהועתקה מהליגות הנמוכות הישנות.
מנצ'סטר יונייטד הייתה הקבוצה הדומיננטית בעשור הראשון לקיומה של הפרמייר ליג, ובין 1993 ל-2003 היא זכתה בשמונה אליפויות, ארבעה גביעי FA ופעם אחת בליגת האלופות.
למרות הרווחה הכספית שממנה נהנו המועדונים החלה מגמה של קיטוב בין המועדונים הבכירים לשאר המועדונים, בייחוד לאחר קריסתה של ITV Digital ב-2002 שבעקבותיה חלק מהמועדונים בליגות הנמוכות עמדו על סף פשיטת רגל.
הקיטוב הזה התרחש גם בפרמייר ליג.
הקבוצות הדומיננטיות בפרמייר ליג היו מנצ'סטר יונייטד ארסנל (זכתה בשני דאבלים ובאליפות ללא הפסד) וצ'לסי (שנרכשה על ידי האוליגרך הרוסי רומן אברמוביץ' וזכתה בשתי אליפויות).
לצורך ההשוואה, לידס יונייטד העפילה לחצי גמר ליגת האלופות בשנת 2001 אך נקלעה לקשיים כלכליים רבים, נאלצה לשחרר את רוב שחקניה הבכירים וירדה ליגה.
הנבחרת הלאומית זכתה להצלחה מסוימת בתקופה זו.
היא לא העפילה למונדיאל 1994, אך ביורו 1996 העפילה עד לחצי הגמר שם הודחה בדו-קרב בעיטות עונשין על ידי נבחרת גרמניה.
הנבחרת הפסידה בבעיטות הכרעה גם במונדיאל 1998, יורו 2004 ומונדיאל 2006. היא אף לא העפילה ליורו 2008, ובעקבות כך פוטר המאמן סטיב מקלארן והוחלף על ידי פאביו קאפלו.
מספר הצופים במשחקי הפרמייר ליג היה הגבוה ביותר בהשוואה לליגות כדורגל בכירות אחרות, ובעונת 2007/2008 היה 13,676,390. הצ'מפיונשיפ היא הליגה הרביעית מבחינת מספר צופים עם 9,396,144, ולפניה נמצאות הפרמייר ליג, הבונדסליגה בגרמניה (11,815,215) ולה ליגה בספרד (11,067,020).
עם זאת, הצ'מפיונשיפ ניצבת בדירוג מעל לליגות ידועות כגון הסרייה א' באיטליה, לה ליג בצרפת, ליגת העל הארגנטינאית וליגת העל הברזילאית.
במשחקי הליגה הראשונה של הפוטבול ליג נכחו 4,133,928 צופים, והיא דורגה מעל ליגת העל הסקוטית, ה-MLS מארצות הברית וליגת יופילר בבלגיה.
במשחקי הליגה השנייה של הפוטבול ליג צפו 2,281,416 אנשים, ואף היא מדורגת לפני ליגות אחרות כגון ליגת העל האוקראינית, ליגת העל הרוסית וליגת העל הנורווגית.
מאז הקמת הפוטבול ליג הוקמו ליגות רבות נוספות באנגליה.
לאורך השנים נעשו מאמצים לאחד את כל הליגות הללו במבנה היררכי מוגדר, כך שניתן יהיה לקשר ביניהן באמצעות עלייה וירידה.
לפי בדיקה של פיפ"א בשנת 2006 ישנם כ-40,000 מועדונים הרשומים בהתאחדות הכדורגל האנגלית, כאשר ההתאחדות הקרובה ביותר היא התאחדות הכדורגל הברזילאית עם 29,000 מועדונים רשומים.
הפרמייר ליג הוקמה ב-1992 לאחר שהמועדונים הבכירים באנגליה החליטו לפרוש מהפוטבול ליג על מנת להגדיל את הכנסתם מזכויות שידור.
למרות ההפרדה עדיין יש קשר עם הפוטבול ליג, ושלושת המועדונים שסיימו בתחתית הפרמייר ליג בכל עונה מוחלפים על ידי שלושה מועדונים מליגת המשנה.
הפרמייר ליג מורכבת מ-20 מועדונים, כאשר לכל מועדון יש חלק שווה בליגה עצמה, ומשמעות הדבר היא שכולם שווים מבחינת הזכויות והחובות.
הפוטבול ליג, שהוקמה ב-1888, הייתה ליגת הכדורגל המקצוענית הראשונה בעולם, והיא השנייה בחשיבותה בליגות הכדורגל של אנגליה.
בפוטבול ליג יש 72 קבוצות המחולקות לשלוש חטיבות המכונות פוטבול ליג צ'מפיונשיפ, פוטבול ליג 1 ופוטבול ליג 2.
מערכת ליגות הכדורגל האנגלית: מתחת לפוטבול ליג מתקיים מבנה המכונה "כדורגל מחוץ לליגה".
מונח זה עשוי להיות מטעה, כיוון שהוא מתייחס למועדונים שאינם בפוטבול ליג אף על פי שהם משחקים בליגה מאורגנת.
בשנים האחרונות בוצעו מספר תהליכי ארגון בליגות הבכירות הללו, ונוצרה מערכת אחידה המנוהלת על ידי התאחדות הכדורגל האנגלית ונקראת מערכת הליגות הלאומית.
רוב המועדונים בקונפרנס נשיונל הם מקצוענים, והיתר הם מקצוענים למחצה.
ישנה מערכת קבועה של עלייה וירידה בין פוטבול ליג 2 לבין הקונפרנס נשיונל, וגם עבור הליגות שמתחת לקונפרנס, אך ככל שיורדים בדרגת הליגה המערכת הופכת לפחות מסודות.
המערכת "מחוץ לליגה" מכונה לעיתים "פירמידה", כיוון שמספר הליגות בכל דרגה עולה ככל שיורדים לרמה יותר נמוכה, כאשר כל ליגה מכסה אזור גאוגרפי קטן יותר.
כדורגל חובבני: אף על פי שהתאחדות הכדורגל ביטלה את ההגדרה הרשמית של "חובבנות" בתחילת שנות ה-70, רוב המועדונים עדיין משחקים בצורה חובבנית ללא תמורה כספית ובליגות שאינן חלק ממערכת הליגות הלאומית.
התאחדויות הכדורגל המחוזיות, המבוססות בקירוב על גבולות מחוזות אנגליה ההיסטוריים, הן הגופים המקומיים המנהלים את הכדורגל באנגליה.
הם מנהלים את כל ההיבטים של הליגות שמשחקיהן נערכים ביום ראשון (בניגוד לליגות שמשחקיהן נערכים בשבת).
לא כל ההתאחדויות הללו פועלות לפי מחוז מוגדר, כגון התאחדות הכדורגל הצבאית המנהלת את הכדורגל בצבא הבריטי.
ברית הכדורגל החובבני (AFA) היא תחרות הכדורגל החובבני המאורגנת הגדולה ביותר, והיא דומיננטית בעיקר באזור לונדון.
היא משמשת גם התאחדות כדורגל מחוזית, ואחראית על ליגות כגון הליגה הארתוריאנית שבה משחקות הקבוצות אולט אטוניאנס ואולד קארתוסיאנס שנמנו על הזוכות הראשונות בגביע ה-FA.
מילואים: ליגת הכדורגל הבכירה עבור קבוצות מילואים היא פרמייר ליג המילואים, שהוקמה ב-1999 ומחולקת לליגה צפונית ולליגה דרומית המונות עשר קבוצות כל אחת.
הליגות הנמוכות יותר הן הליגה המרכזית עבור קבוצות מילואים מאזור המידלנדס וצפון אנגליה, והפוטבול קומביניישן עבור קבוצות מדרום אנגליה ומויילס.
הליגה המרכזית הוקמה ב-1911 ומונה 28 קבוצות, המחולקות לשלוש חטיבות: מרכזית, צפונית ודרומית.
הקבוצות המדורגות במקום הראשון ובמקום השני בכל חטיבה משחקות בפלייאוף על אליפות הליגה.
הפוטבול קומביניישן הוקמה ב-1915 ומונה 30 קבוצות.
גם היא מחולקת לשלוש חטיבות: מזרחית, מרכזית וויילס והמזרח.
רוב הקבוצות משתייכות למועדונים מהפוטבול ליג, אך חמש מתוכן משתייכות לקבוצות של הקונפרנס נשיונל.
בין ליגות המילואים השונות אין מערכת קשרים של עלייה וירידה.
כאשר קבוצת אם יורדת מהפרמייר ליג, גם קבוצת המילואים יורדת מהפרמייר ליג המתאימה ומוחלפת על ידי קבוצת המילואים של המועדון שהעפיל לפרמייר ליג מהפוטבול ליג צ'מפיונשיפ.
חלק מהמועדונים החובבניים באנגליה מפעילים גם כן קבוצות מילואים, המשחקות בליגות מילואים נפרדות.
ליגות נוער: למועדונים רבים באנגליה יש קבוצות נוער.
הליגה הבכירה לקבוצות נוער היא פרמייר ליג הנוער, שהוקמה ב-1997 ומיועדת לכל מועדוני הפרמייר ליג והפוטבול ליג שלהם יש קבוצת נוער (המכונה אקדמיית נוער).
הליגה מונה 40 קבוצות, ומחולקת לארבע חטיבות שוות גודל.
אלופת כל חטיבה זוכה להשתתף בפלייאוף על האליפות.
הדרגה השנייה של ליגות כדורגל הנוער היא ברית הנוער של הפוטבול ליג, שהוקמה גם כן ב-1997. הליגה מונה 58 קבוצות, ומחולקת לארבע חטיבות אזוריות.
ברית הנוער מארגנת גם טורניר גביע שנתי.
גביע ה-FA לנערים היא תחרות גביע לאומית מטעם ההתאחדות, המיועדת לקבוצות עד גיל 18. בכל עונה משתתפות בגביע כ-400 קבוצות.
שני טורניר הגביע החשובים ביותר באנגליה הם גביע ה-FA וגביע הפוטבול ליג.
עם זאת, ישנם טורנירים נוספים המיועדים למועדונים ברמות שונות:
גביע ה-FA, שנערך לראשונה ב-1872, הוא טורניר הגביע הלאומי הוותיק ביותר בעולם.
הוא מיועד לכ-600 מועדונים ב-11 הרמות הבכירות של ליגות הכדורגל באנגליה.
באוגוסט נערך משחק מגן הקהילה בין הקבוצה שזכתה בגביע ה-FA לבין אלופת הפרמייר ליג.
גביע הליגה, ששמו הנוכחי הוא גביע קאראבאו, הוא תחרות הגביע השנייה בחשיבותה.
הגביע מיועד ל-92 הקבוצות החברות בפרמייר ליג ובפוטבול ליג (4 הליגות העליונות).
הקבוצה שזוכה בגביע הליגה (ובגביע ה-FA) מעפילה לגביע אופ"א.
פרס הפוטבול ליג היא תחרות המיועדת לקבוצות הפוטבול ליג מליגה 1 ומליגה 2 (דרג 3 ודרג 4).
פרס ה-FA מיועד לקבוצות מהדרג החמישי עד הדרג השמיני של מבנה ליגות הכדורגל באנגליה (דרג 1 עד דרג 4 של מערכת הליגות הלאומית), הכוללים את שלוש החטיבות של הפוטבול קונפרנס, הפוטבול ליג הדרומית, ליגת איסתמיאן והפרמייר ליג הצפונית.
גביע הקונפרנס ליג הוקם ב-1979 ומיועד למועדונים מהדרג החמישי והדרג השישי, המשתייכים לשלוש החטיבות הקונפרנס ליג.
אגרטל ה-FA מיועד למועדונים מהדרג התשיעי והדרג העשירי של מבנה ליגות הכדורגל באנגליה (דרג 5 ודרג 6 של מערכת הליגות הלאומית).
גביע מערכת הליגות הלאומית הוקם בעונת 2003/2004 על מנת שאנגליה תוכל לשלוח נציגות לגביע האזורים של אופ"א.
הגביע מיועד לקבוצות המשחקות בליגות מהדרג ה-11 של מבנה הליגות באנגליה, ולקבוצות מדרג נמוך יותר אם התאחדות הכדורגל מתירה זאת.
טורנירי גביע "מחוץ לליגה": חלק מהליגות מארגנות גם תחרות גביע, כגון הפוטבול ליג של המחוזות הצפון-מערביים.
תחרויות גביע מחוזיות: התאחדויות כדורגל מחוזיות רבות מארגנות תחרויות גביע עבור מגוון מועדונים.
רוב הקבוצות מהפרמיר ליג והפוטבול ליג שולחות לטורניר זה את קבוצת המילואים או קבוצת הנוער שלהן, ואילו הקבוצות שאינן בפוטבול ליג שולחות את הסגל הבכיר.
בין התחרויות הללו ניתן למנות את גביע הוותיקים של שפילד והלמשייר (טורניר הגביע השלישי מבחינת ותק שעדיין קיים), גביע הוותיקים של לנקשייר](מיועד לקבוצות מהמחוז ההיסטורי של לנקשייר ובהן מנצ'סטר יונייטד, בלקבורן רוברס וכדומה), גביע הוותיקים של לונדון וגביע הוותיקים של מידלסקס.
גביע ה-FA של יום ראשון נוסד ב-1964 ומיועד עבור הליגות של יום ראשון.
גביע הוותיקים של ברית הכדורגל החובבני מיועד לקבוצות הבכירות של הברית.
כמו כן, ישנם כמה טורנירי גביע שאינן פעילים יותר ובהם:
המועדונים המגיעים להישגים בפרמייר ליג, גביע ה-FA וגביע הליגה עשויים להעפיל בעונה שלאחר ההישג לתחרויות הכלל-אירופיות המאורגנות על ידי אופ"א.
מספר המועדונים האנגלים המשחקים באירופה בעונה נתונה הוא בין שבע ל-11, באופן התלוי בתרחישים שונים.
אופי ההעפלה נכון לסיום עונת 2008/2009 הוא כדלהלן:
תחרותמי מעפילהערותליגת האלופותאלופת הפרמייר ליגמקום שני בפרמייר ליגמקום שלישי בפרמייר ליגסיבוב המוקדמות השלישי עבור מועדונים שלא זכו באליפותמקום רביעי בפרמייר ליגבדרך כלל המועדון המסיים במקום הרביעי מעפיל באופן אוטומטי למוקדמות ליגת האלופות.
אולם, מצב זה לא יתרחש בהנחה שמועדון שדורג במיקום נמוך יותר זכה בליגת האלופות.
הסיבה לכך היא שהמועדון שזוכה בליגת האלופות מעפיל לטורניר גם בעונה הבאה, ללא קשר להישגיו במדינתו.
נבחרת אנגליה בכדורגל מייצגת את אנגליה בטורנירים הבינלאומיים, והיא ונבחרת סקוטלנד הן שתי הנבחרות הוותיקות ביותר בעולם.
אנגליה היא אחת משבע הנבחרות הלאומיות שהצליחו לזכות במונדיאל, ובדרך כלל מדורגת בחלק העליון של הדירוג העולמי של פיפ"א.
אנגליה הייתה הנבחרת המצליחה ביותר באליפות הבית הבריטית עם 54 זכיות (מתוכן 20 במשותף עם נבחרת אחרת) לפני שהתחרות בוטלה ב-1984. מלבד הנבחרת הבכירה ישנן נבחרות לגילאים שונים, כגון נבחרת אנגליה עד גיל 16 ונבחרת אנגליה עד גיל 21.
כמו כן, באנגליה פועלת גם נבחרת ב', המייצגת את קבוצות הכדורגל ש"מחוץ לליגה" בטורנירי חובבים ובמשחקי ידידות.
לעיתים משמשת נבחרת ב' כקבוצת אימונים לקראת טורניר חשוב (כגון המונדיאל) עבור שחקנים צעירים, שחקנים מחליפים או שחקנים שזה עתה החלימו מפציעתם.
משחק כדורגל הנשים הראשון באנגליה תועד בתחילת המאה ה-20, אך רק החל מתחילת שנות ה-2000 זכה תחום זה לתשומת לב משמעותית בדמות שידור משחקים בטלוויזיה (כגון גמר גביע ה-FA לנשים ומשחקי נבחרת הנשים) ועריכת המשחקים הבינלאומיים באצטדיונים הגדולים באנגליה.
גם ליגות הנשים מאורגנות במערכת מסודרת, בדומה לליגות הגברים.
קיימות שמונה רמות ובראשן פרמייר ליג לנשים.
דונקסטר רוברס ליידיס הוקמה ב-1969, והיא אחת הקבוצות המצליחות ביותר באנגליה ואחת מבין שתי הקבוצות מחוץ ללונדון שזכו באליפות הפרמייר ליג.
דונקסטר זכתה שש פעמים בגביע ה-FA לנשים, והפסידה שבע פעמים בגמר.
פולהאם ליידיס הייתה בשנת 2000 לקבוצה הראשונה באירופה שהפכה למקצוענית, אך חזרה לעבוד כמקצוענית למחצה כעבור שלוש שנים.
ארסנל ליידיס, שהפכה למקצוענית זמן קצר לאחר פולהאם, היא הקבוצה הדומיננטית בכדורגל הנשים באנגליה מאז תחילת שנות ה-2000, וזכתה ברוב התארים האפשריים.
בעונת 2006/2007 היא הייתה לקבוצה האנגלית היחידה עד כה שזכתה בגביע אופ"א לנשים.
אצטדיון ומבלי הוא האצטדיון הלאומי של אנגליה.
הוא גם האצטדיון הגדול ביותר, ותכולתו היא כ-90,000 מקומות.
האצטדיון נמצא בבעלותה של התאחדות הכדורגל האנגלית, ובו נערכים משחקי הבית של נבחרת אנגליה, חצאי הגמר וגמר גביע ה-FA, גמר גביע הליגה, פרס הפוטבול ליג, פרס ה-FA, אגרטל ה-FA וגמר משחקי הפלייאוף על ההעפלה מהפוטבול ליג ומהקונפרנס נשיונל.
אולד טראפורד מכיל 76,212 מקומות, והוא האצטדיון הגדול ביותר השייך למועדון כלשהו.
מתחתיו מדורגים אצטדיון האמירויות עם 60,355 מקומות ואצטדיון סנט ג'יימס פארק עם 52,387 מקומות.
כל מועדוני הפרמייר ליג משחקים באצטדיונים המכילים רק מקומות ישיבה.
רוב המועדונים המקצועניים עברו לאצטדיונים חדשים או שיפצו את האצטדיון שבו שיחקו.
מועדונים אחדים בחרו לעבור לאצטדיון הנמצא בבעלות המועצה המקומית שבתחום שיפוטה הם משחקים.
להלן רשימה של עשרת האצטדיונים הגדולים ביותר באנגליה:
באצטדיון זה נערך גם גמר גביע אופ"א 2008 7 אצטדיון אנפילד 45,522 ליברפול פרמייר ליג 5 8 וילה פארק 42,573 אסטון וילה פרמייר ליג 6 היציע מאחורי השער הוא הגדול ביותר באירופה 9 סטמפורד ברידג' 42,055 צ'לסי פרמייר ליג 7 10 גודיסון פארק 40,158 אברטון פרמייר ליג 8
כדורגל הוא ענף הספורט הפופולרי ביותר באיטליה.
נבחרת איטליה זכתה ארבע פעמים בגביע העולם, ושנייה (לצד ) רק ל במספר הזכיות.
המועדונים האיטלקים הם המצליחים בתולדות הכדורגל האירופי, עם עשרות זכיות בטורנירים השונים של אופ"א.
משחקים קדומים שדמו לכדורגל התקיימו באיטליה בעת העתיקה ובימי הביניים.
הראשון שבהם היה "הרפסטום", אותו שיחקו בתקופת האימפריה הרומית.
עקב התפשטותה הרבה של האימפריה, המשחק השפיע על גרסאות אחרות של הכדורגל שהתפתחו באירופה.
החל מהמאה ה-16 התקיימה בפירנצה גרסה בולטת של המשחק, שנקראה "קלצ'ו פיורנטינו".
מספר אנשים ידועים מהעיר השתתפו במשחק, ובהם בני משפחת מדיצ'י ומספר אפיפיורים (עד שהמשחק הגיע גם לוותיקן).
המילה "קלצ'ו", שמשמעותה בעיטה, הפכה למונח מקובל בכדורגל האיטלקי ברבות הימים.
משחק הכדורגל המודרני, שהומצא באנגליה, הגיע לאיטליה לראשונה בשנות השמונים של המאה ה-19. המועדון המאורגן הראשון שהוקם באיטליה, על פי הטענה המקובלת, היה גנואה.
ב-1893 הקימו אנגלים תחילה מועדון קריקט בעיר, אך כעבור שלוש שנים הגיע הרופא ג'יימס ריצ'רדסון ספנסלי למועדון והקים בו מחלקת כדורגל.
ספנסלי תפקד כמאמן הראשון של קבוצת הכדורגל, שלימים הפכה למחלקה המרכזית במועדון.
יש הטוענים, עם זאת, שהמועדון הראשון שהוקם היה טורינו.
סוחר הטקסטיל יליד העיר שהיה מעורב בתעשייה הבריטית, אדוארדו בוזיו, התוודע למשחק הכדורגל במהלך ביקורו באנגליה.
הוא שב לטורינו ב-1887 והיה מעורב בפיתוח המשחק בעיר, במסגרתו הקים את "מועדון הכדורגל והקריקט טורינו".
כעבור זמן קצר הוקם מועדון נוסף בשם "נובילי טורינו" (משמעות השם - האצילים), שנשא שם זה מאחר שמספר אישים מהאצולה האיטלקית היו חברים בו.